นายกรัฐมนตรี อวยพรสื่อให้ทุกคนมีความสุข ระบุ "คนทำความดีไม่ต้องขออะไร ขอเพียงทำความดีก็พอ"
นายกรัฐมนตรีเป็นประธานการประชุม ครม.นัดแรกของปี 2562 อวยพรสื่อให้ทุกคนมีความสุข ระบุ "คนทำความดีไม่ต้องขออะไร ขอเพียงทำความดีก็พอ" หลังเสร็จพิธีเจริญพระพุทธมนต์และพิธีตักบาตรพระสงฆ์ 62 รูป เนื่องในโอกาสวันขึ้นปีใหม่ พุทธศักราช 2562 ที่บริเวณสนามหญ้าข้างตึกไทยคู่ฟ้าแล้ว พลเอก ประยุทธ์ จันทร์โอชา นายกรัฐมนตรีและหัวหน้า คสช. พร้อมคณะเดินจากไทยคู่ฟ้ามายังตึกบัญชาการ 1 เพื่อเป็นประธานการประชุมคณะรัฐมนตรี นายกรัฐมนตรีได้หยุดไหว้ศาลพระภูมิ เจ้าที่ ศาลตา-ยาย สิ่งศักดิ์ในทำเนียบรัฐบาล ซึ่งสื่อมวลชนได้สวัสดีปีใหม่ นายกรัฐมนตรีได้ให้พรกลับว่า "ขอให้ทุกคนมีความสุข" จากนั้นผู้สื่อข่าวได้ถามต่อว่า ปีใหม่นายรัฐมนตรี ได้ขอพรอะไร นายกรัฐมนตรี กล่าวว่า "คนทำความดีไม่ต้องขออะไร ขอเพียงให้ทำความดี"ทั้งนี้บริเวณด้านหน้าตึกบัญชาการ 1 นายวีระ โรจน์พจนรัตน์ รัฐมนตรีว่าการกระทรวงวัฒนธรรมนำคณะผู้บริหารกระทรวงวัฒนธรรม เข้าพบนายกรัฐมนตรีเพื่อประชาสัมพันธ์กิจกรรมรณรงค์เผยแพร่พระไตรปิฎกฉบับสำหรับประชาชน   โดยมีกลุ่มนักเรียนครอบครัวพอเพียง รอพบนายกรัฐมนตรีอยู่ด้านหน้ามีการท่องคำขวัญและอ่านพระไตรปิฎก ในเรื่องของคนพาลให้นายกรัฐมนตรีรับฟัง ว่าบุคคลที่เป็นคนพาลและเป็นคนพาลเทียมคือหากได้อยู่ใกล้บัณฑิตหรือผู้ที่มีความรู้หรือใกล้คนดีแล้วจะซึมซับสิ่งที่ดีไปด้วย แต่คนที่เป็นพาลแท้หมายถึงคนที่อยู่ใกล้บัณฑิตใกล้ผู้รู้หรือคนดีก็ไม่สามารถซึมซับความดีนั้นได้เปรียบเสมือนทัพพีที่อยู่ในแกงก็ไม่สามารถลิ้มรสแกงได้ โดยพลเอก ประยุทธ์ กล่าวต่อว่ากรณีนี้เปรียบดังเช่นองคุลิมาลที่เป็นเหมือนคนพาลแต่เมื่อพบกับพระพุทธเจ้าก็มีการกลับตัวเป็นคนดีได้ขณะที่นายสุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี นำคณะเข้าพบนายกรัฐมนตรีเพื่อจัดนิทรรศการแสดงการพัฒนาย่านนวัตกรรมการแพทย์โยธี (Yothi Medical Innovation)